Isliena
Isliena (arī Isliene, iztaisnotais posms - Jaunisliena) ir Aiviekstes kreisā krasta pieteka Varakļānu un Madonas novados. Iztece - no Islienas ezera. Tek ziemeļaustrumu virzienā, lejtecē pagriežoties uz ziemeļrietumiem. Ietek Aiviekstē pie Stalīdzānu ciema. Islienu šķērso valsts autoceļš V903 (Mūrnieki–Gaigalieši). Upes krastos atrodas Obsenieki, Stalīdzāni. Lielākās pietekas - Dubīte, Madava, Sildu grāvis, Sumeja.